**DRAFT CONTRACT DE PRESTĂRI SERVICII**

**Nr. .............din ..................**

1. ***Părți contractante:***

**ȘCOALA NAȚIONALĂ DE GREFIERI,** cu sediul în București, Bd. Regina Elisabeta nr. 53, sector 5, telefon 021.40.76.209, fax 021.310.34.80, cod fiscal 13522812, cont bancar ……………………………….. deschis la Trezoreria sector 5, reprezentată prin domnul judecător Andrei Dorin BANCILĂ , în calitate de director, având calitatea de A**chizitor**, pe de o parte

**şi**

**SOCIETATEA .........................,** cu sediul în ................................... str................... nr............................, sector ......, tel./fax: .............................., e-mail................................. număr de înmatriculare ........................, cod fiscal .................. , cont nr.RO.............................., deschis la Trezoreria sector ..........., reprezentată prin ......................... în calitate de P**restator**  pe de altă parte.

***2. Termeni şi definiţii***

**2.1.** În prezentul contract următorii termeni vor fi interpretaţi astfel:

**a. *achizitor și prestator*** – părțile contractante, așa cum sunt acestea numite în prezentul contract;

**b. *contract*** – reprezintă prezentul contract şi toate anexele sale.

**c. *caz fortuit*** – eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs;

**d. *forţa majoră***- un eveniment mai presus de controlul parţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: razboaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

**e. *preţul contractului*** - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

**f. *produse*** - orice bunuri cuprinse în anexa/anexele la prezentul contract şi pe care furnizor are obligaţia de a le livra conform contractului;

**g. *servicii*** *-* activităţi a căror prestare reprezintă obiectul contractului;

***h. zi*** - zi calendaristică; ***an*** - 365 de zile.

**3. Interpretare**

**3.1** În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

**3.2** Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

**3.3** Clauzele şi expresiile vor fi interpretate prin raportare la întregul contract.

***4. Obiectul contractului***

**4.1.** Obiectul contractului îl constituie achiziționarea de servicii de cazare şi masă, precum şi închiriere săli de conferinţă pentru un număr de maximum 28 de seminare, aprobate prin Actul adiţional nr. 2 la Contractul de finanţare nr. 121 din 29.05.2018, aferent proiectului *„Creșterea gradului de pregătire profesională a personalului auxiliar pentru a face față noilor provocări legislative – cod SIPOCA 455”,* în cadrul Programului Operaţional Capacitate Administrativă, ce urmează a se desfășura în localitățile Constanţa – Lot 1 şi Târgu Jiu – Lot 2, conform calendarului prevăzut în Anexele 1 şi 2 la Caietul de Sarcini.

**4.2.** Prestatorul se obligă să furnizeze serviciile conform caracteristicilor tehnice și specificațiilor prevăzute în caietul de sarcini şi oferta tehnică.

**5. *Prețul contractului***

**5.1.** Prețul pe loturi este următorul, conform ofertelor financiare:

**5.1.1. Lotul 1: Constanţa**

 1). Preț cazare/persoană regim double/zi = …..lei fără TVA, la care se adaugă TVA……lei;

 2). Preț cazare/persoană regim single/zi = ……..lei fără TVA, la care se adaugă TVA….…lei;

3). Preț mic dejun/persoană = ……….lei fără TVA, la care se adaugă TVA……….lei;

4). Preț masa de prânz/persoană = ……….lei fără TVA, la care se adaugă TVA….lei;

5). Preț cină/persoană = ………….lei fără TVA, la care se adaugă TVA…………….lei;

6). Preț pauză de cafea/persoană = ………….lei fără TVA, la care se adaugă TVA….lei;

7). Preț închiriere sală conferinţe/zi =………..lei fără TVA, la care se adaugă TVA………lei.

**5.1.2.** Preţul maxim al contractului pentru cele 14 seminare organizate în cadrul Lotului 1 – localitatea Constanţa, potrivit Anexei nr. 1 la Caietul de sarcini *(servicii de cazare, servicii de servire a mesei si catering si servicii de închiriere săli conferințe)* este de…………………………lei (*suma în litere* …………………………..……) la care se adaugă TVA în valoare de ………………..lei.

**5.1.3. Lotul 2: Târgu Jiu**

 1). Preț cazare/persoană regim double/zi = …lei fără TVA, la care se adaugă TVA……lei;

 2). Preț cazare/persoană regim single/zi = ……..lei fără TVA, la care se adaugă TVA….…lei;

3). Preț mic dejun/persoană = ……….lei fără TVA, la care se adaugă TVA……….lei;

4). Preț masa de prânz/persoană = ……….lei fără TVA, la care se adaugă TVA…….lei;

5). Preț cină/persoană = ……….lei fără TVA, la care se adaugă TVA…………….lei;

6). Preț pauză de cafea/persoană = ……….lei fără TVA, la care se adaugă TVA……..lei;

7). Preț închiriere sală conferinţe/zi =………..lei fără TVA, la care se adaugă TVA ……..lei.

**5.1.4.** Preţul maxim al contractului pentru cele 14 seminare organizate în cadrul Lotului 2 – localitatea Târgu Jiu, potrivit Anexei nr. 2 la Caietul de sarcini *(servicii de cazare, servicii de servire a mesei și catering și servicii de închiriere săli conferințe)* este de…………………lei (*suma în litere* …………………………..……) la care se adaugă TVA în valoare de ………………..lei.

**5.2.** Prețurile/tarifele unitare ofertate rămân neschimbate pe întreaga durată a contractului.

**5.3.** Suma plătită prestatorului va reprezenta contravaloarea serviciilor efectiv prestate.

***6. Modalități de plată***

**6.1.** Solicitările cu privire la rezervările pentru cazare, masă şi închiriere săli de conferinţă se vor transmite de Achizitor către Prestator cu cel puțin 30 de zile înainte de data desfășurării activității, urmând ca listele definitive să fie transmise cu cel puțin 5 zile înainte de data desfășurării activității.

**6.2.** În cazul imposibilității de desfășurare a unor acțiuni programate, prestatorul va fi anunțat cu cel puțin 7 zile înainte de data stabilită.

**6.3.** Raportat la listele definitive privind necesarul de cazare şi masă comunicate de Achizitor, Prestatorul va anula rezervările de cazare şi masă, fără plată din partea Achizitorului, dacă anularea rezervării a fost transmisă cu minimum 24 de ore înaintea primei zile a activităţii pentru care se solicită anularea.

**6.4.** În cazul în care anularea rezervării nu poate fi transmisă cu minimum 24 de ore înaintea zilei de cazare, în funcție de gradul de ocupare a hotelului, no-show-urile nu se vor achita, în măsura în care acest lucru este posibil. Dacă nu este posibil, pentru prima zi serviciile de cazare vor fi facturate potrivit listelor definitive, iar începând cu a doua zi serviciile de cazare vor fi facturate în conformitate cu prezența efectivă a participanților; pentru serviciile de masă facturarea se va face astfel: pentru cina din preziua începerii seminarului și micul dejun din prima zi de activitate serviciile vor fi facturate conform comenzii, iar celelalte servicii de restaurant vor fi facturate în conformitate cu lista de prezență efectivă a participanților, cu condiția informării prestatorului în timp util asupra numărului real de participanți.

**6.5.** Pentru fiecare activitate, numărul de cazări şi mese este estimativ și nu leagă SNG de respectarea numărului de camere sau participanți și nici nu va duce la impunerea unor costuri suplimentare sau penalizări, rezervările fiind făcute pe baza confirmărilor de participare, iar plățile în baza facturii fiscale, anexei la factură (anexă verificată și semnată de organizatorul activității) și a listei de prezență.

**6.6.** Fiecare comandă va cuprinde numărul de participanți, numele și prenumele acestora, perioada și regimul de cazare și alte informații și mențiuni considerate a fi utile.

**6.7.** Fiecare factură va avea o anexă (modelul acesteia va fi comunicat de către Achizitor) cu indicarea detaliată a serviciilor efectiv prestate pentru fiecare persoană în parte, pentru fiecare acțiune de formare. Factura va fi emisă numai pentru contravaloarea serviciilor din anexă, confirmate de Achizitor.

**6.8.** Serviciile efectiv prestate se vor factura separat pentru fiecare activitate inclusă în cadrul proiectului, pe factură urmând a fi menționate și titlul proiectului, subactivitatea, acțiunea, perioada și locul de desfășurare, precum și distinct tariful pentru cazare şi mic-dejun, prânz, cină, pauza de cafea, respectiv închirierea sălii de conferință. De asemenea, pe fiecare factură vor fi menționate, în mod obligatoriu, distinct codul şi titlul complet al proiectului, respectiv *Proiectul cu titlul „Creșterea gradului de pregătire profesională a personalului auxiliar pentru a face față noilor provocări legislative”, cod SIPOCA 455, Cod My SMIS 118716, finanțat prin Programul Operațional Capacitate Administrativă 2014-2020, în baza Contractului de finanțare nr. 121 din 29.05.2018*.

**6.9.** Plata se va efectua în lei, pentru fiecare factură în parte, în termen de maximum 30 de zile de la data primirii facturii.

***7. Durata* *de* *executare a contractului:***

7.1. Contractul intră în vigoare începând cu data semnării acestuia de către ultima parte și se încheie la data îndeplinirii obligațiilor de plată ale Achizitorului pentru ultima acțiune de formare.

**8. *Documentele contractului***

**8.1.** Documentele contractului sunt:

* Anexă - Oferta tehnică lot 1;
* Anexă - Oferta tehnică lot 2;
* Anexă - Oferta financiară lot 1;
* Anexă - Oferta financiară lot 2;
* documentația de atribuire;

**8.2.** Toate Anexele şi documentaţia de atribuire sunt parte integrantă din Contract.

**9. *Caracterul confidențial al contractului***

**9.1.** Părțile se obligă să respecte legislația în vigoare cu privire la protecția datelor cu caracter personal.

**9.2.** O parte contractantă nu are dreptul, fără acordul scris al celeilalte părţi:

a. de a face cunoscut Contractul sau orice prevedere a acestuia unei terțe părți, în afara acelor persoane implicate în îndeplinirea Contractului;

b. de a utiliza informaţiile şi documentele obţinute sau la care are acces în perioada de derulare a Contractului, în alt scop decât acela de a-şi îndeplini obligaţiile contractuale.

**9.3.** Dezvăluirea oricărei informaţii faţă de persoanele implicate în îndeplinirea Contractului se va face confidenţial şi se va extinde numai asupra acelor informaţii necesare în vederea îndeplinirii Contractului.

**9.4.** Prestatorul se obligă să nu divulge, direct sau indirect, vreunei terţe persoane, conţinutul documentelor la care a avut acces în cadrul activităţilor presupuse de prezentul Contract.

**9.5.** O parte contractantă va fi exonerată de răspunderea pentru dezvăluirea de informaţii referitoare la Contract, dacă:

- informația era cunoscută părții contractante înainte ca ea să fi fost primită de la cealaltă parte contractantă;

- informația a fost dezvăluită după ce a fost obținut acordul scris al celeilalte părți contractante pentru asemenea dezvăluire; sau

 - partea contractantă a fost obligată în mod legal să dezvăluie informaţia.

**9.6.** În cazul încălcării obligaţiilor de confidenţialitate, cu excepţia cazurilor menţionate la punctul 9.5, partea lezată va avea dreptul la despăgubiri proporţionale cu prejudiciul suferit.

**10. *Obligațiile prestatorului:***

**10.1.** Să asigure cazare în localităţile Constanţa, respectiv Târgu Jiu, în hoteluri clasificate cu minimum 3 stele, dotate cu săli de conferință.

**10.2**. Să permită cazare pentru participanţi în camere regim double și, în mod excepțional, pentru maximum 10 participanți per seminar, în regim single, iar pentru formatori și responsabili implementare în camere regim single, potrivit Anexelor 1 și 2 la Caietul de sarcini.

**10.3.** Să asigure serviciile de restaurant pentru toate perioadele și locațiile solicitate, în conformitate cu datele cuprinse în Anexele 1 și 2 la Caietul de Sarcini. Datele cuprinse în Anexe pot fi supuse modificărilor, caz în care Prestatorul va fi informat în timp util.

**10.4.** Să asigure servicii de restaurant prin asigurarea micului dejun, a mesei de prânz și a cinei, precum și a unei pauze de cafea/zi de activitate (micul dejun și cina vor fi asigurate numai pentru participanții cărora le este asigurată și cazarea). Micul dejun și cina vor fi servite la hotelul unde este asigurată cazarea. Micul dejun va fi servit sub formă de bufet suedez diversificat. Prânzul va fi servit sub formă de meniu fix/bufet suedez, la locul de desfăşurare a seminarelor, respectiv în hotelul în care este asigurată cazarea. Cina va fi servită sub formă de meniu fix/bufet suedez, începând cu seara în care începe perioada de cazare. Pauza de cafea: va fi asigurată la locul de desfăşurare a evenimentului, câte una/zi de activitate.

* 1. Prestatorul se obligă să furnizeze un meniu variat, complet, compus din:

a) **mic dejun**, care va include și cafea, lapte, ceai - 0,25 l/persoană/zi, zahăr, zaharină, precum și apă plată/minerală (0,5 litri/persoană/masă);

b) **prânzul**, care va conține obligatoriu: - felul I cald (supă, ciorbă) sau aperitiv; - felul II cald (minimum 100 g carne/porție, pentru meniul clasic); - garnitură la felul de bază; - salată; - desert (produse de cofetărie-patiserie, fructe etc.); - apa plată/minerală (0,5 litri/persoană/masă);

c) **cina**, care va conține obligatoriu: - aperitiv sau salată; - fel de bază (minimum 100 g de carne/porție, pentru meniul clasic); garnitură la felul de bază; - desert (produse de cofetărie-patiserie, fructe etc.); - apa plată/minerală (0,5 litri/persoană/masă).

d) pauza de cafea va conține obligatoriu; - cafea (cofeinizată/decofeinizată); - ceai; - lapte, zahăr, zaharină; - produse de patiserie; - apa plată/minerală (0,5 litri/persoană).

* 1. Prestatorul se obligă să asigure, în mod corespunzător, și meniuri vegetariene cu

prealabilă informare de către coordonatorul seminarului.

* 1. Gramajele și sortimentele de mâncare trebuie să respecte normativele în vigoare

(asigurarea necesarului fiziologic zilnic; asocierea corectă a alimentelor și a preparatelor din structura meniurilor; ordonarea rațională a preparatelor în structura meniurilor etc.).

* 1. Prestatorul se obligă să asigure prepararea hranei din produse agroalimentare de

calitate, proaspete, în termen de garanție și conform standardelor prevăzute de lege. Produsele vor fi servite potrivit reglementărilor prevăzute de legislația sanitar-veterinară în vigoare.

* 1. Prestatorul va asigura sală de conferință pentru toate perioadele și locațiile solicitate, în conformitate cu datele cuprinse în Anexele 1 și 2. Perioadele cuprinse în Anexele 1 și 2 pot fi supuse modificărilor, caz în care Prestatorul va fi informat în timp util.

**10.10.** Sala de conferință trebuie să aibă destinația de sală de seminar/conferință şi să aibă o capacitate de minimum 30 de persoane, având, minimum, următoarele facilități și condiții: aer condiționat; videoproiector si ecran proiecție; tablă sau suport flipchart; hârtie flipchart; markere/carioci; hârtie albă A4; posibilitatea de xerocopiere; acces internet prin wifi.

**10.11**. Prestatorul se obligă să permită Achizitorului amplasarea în sala de conferință de bannere și afișe de informare şi publicitate, cu respectarea condițiilor de vizibilitate ale Proiectului *„Creșterea gradului de pregătire profesională a personalului auxiliar pentru a face față noilor provocări legislative” cod My SMIS 118716, cod SIPOCA 455.*

**10.12**. Prestatorul se obligă să presteze serviciile conform Contractului cu profesionalismul, eficiența, promptitudinea și diligența cuvenite angajamentului asumat. Pe întreaga durată de desfășurare a evenimentelor, Prestatorul trebuie să asigure atât buna derulare a prestării serviciilor, cât și remedierea pe loc a defecțiunilor de natură tehnică ce pot apărea.

**10.13.** Prestatorul se obligă să despăgubească, să protejeze și să apere, pe cheltuiala proprie, Achizitorul și personalul acestuia împotriva oricăror reclamații și acțiuni în justiție sau orice alte cereri formulate de terți și/sau daune, costuri, taxe precum și cheltuieli de orice natură aferente, cauzate de orice act sau omisiune a Prestatorului în executarea Contractului.

**10.14.** Prestatorul are obligația de a prezenta toate informaţiile/documentele solicitate următoarelor persoane autorizate şi/sau organisme de control: autorităţilor naţionale cu atribuţii de monitorizare, verificare, control şi audit, serviciilor Comisiei Europene, Curţii Europene de Conturi, reprezentanţilor serviciului specializat al Comisiei Europene - Oficiul European pentru Lupta Antifraudă – OLAF, reprezentanţilor Departamentului pentru Lupta Antifraudă – DLAF și reprezentanților AM POCA.

***11. Obligațiile achizitorului***

**11.1** Achizitorul se obligă să achite prețul serviciilor efectiv prestate, în condițiile prevăzute în prezentul contract.

**11.2.** Plata se va realiza prin ordin de plată în contul de trezorerie al Prestatorului, în baza facturii fiscale în original și a anexei la factură confirmată de către Achizitor.

**11.3.** Achizitorul se obligă să plătească prețul către Prestator în termen de cel mult 30 de zile de la data primirii facturii.

**11.4.** Achizitorul se obligă ca, în cazul imposibilităţii de desfăşurare a unor acţiuni programate, să informeze prestatorul cu cel puţin 7 zile înainte de data stabilită.

**11.5.** Achizitorul va accepta la plată serviciile prestate în termenele și la standardele de calitate convenite prin prezentul Contract.

**11.6.** Achizitorul va pune la dispoziția Furnizorului informațiile considerate a fi necesare pentru îndeplinirea Contractului, sub condiția respectării prevederilor art. 9.

***12.*** ***Ajustarea prețului contractului***

**12.1.** Pentru serviciile prestate, plata datorată de Achizitor Prestatorului este cea precizată în oferta financiară a Prestatorului.

**12.2.** Preţul Contractului este ferm şi, sub nicio formă, nu se ajustează pe toată perioada de derulare a acestuia.

***13. Cesiunea***

13.1 Prestatorul are obligaţia de a nu transfera, total sau parţial, obligaţiile asumate prin prezentul Contract fără acordul prealabil scris al Achizitorului.

***14. Sancțiuni pentru neîndeplinirea obligațiilor***

**14.1.** În cazul în care, din culpa sa, Prestatorul nu își îndeplinește obligațiile asumate prin contract, cu consecințe asupra activității Achizitorului și cu generarea de cheltuieli de către acesta sau de către alte părți, Prestatorul va răspunde pentru toate daunele.

**14.2.** Nerespectarea de către prestator a obligațiilor asumate prin prezentul contract, în mod culpabil și repetat, conferă Achizitorului dreptul de a considera Contractul reziliat de drept, Prestatorul fiind de drept în întârziere, fără nicio formalitate prealabilă şi fără intervenţia instanţei de judecată, precum şi dreptul de a pretinde plata de daune-interese în cuantum de 10% din valoarea totală a contractului.

**14.3.** În cazul în care Achizitorul nu onorează facturile fiscale emise în conformitate cu prevederile prezentului contract, în termenele prevăzute în contract, prestatorul are dreptul de a calcula şi solicita, ca penalităţi, o sumă echivalentă cu 0,01% din suma restantă, pentru fiecare zi de întârziere, până la îndeplinirea obligației de plată.

**14.4.** În cazul întârzierilor la plată din cauze independente de voința beneficiarului, de exemplu, alocații bugetare insuficiente, neacordarea acestora sau rectificarea bugetară, art. 14.3. nu se aplică.

**14.5.** Achizitorul își rezervă dreptul de a denunța unilateral contractul, printr-o notificare scrisă, adresată Prestatorului, în condițiile art. 123 şi urm. din Legea nr. 85/2014 privind procedurile de prevenire a insolvenței şi de insolvență, în situația în care Prestatorul intră în insolvență.

**14.6.** Părţile contractante sunt răspunzătoare pentru nerespectarea obligaţiilor în domeniile mediului, social şi al relaţiilor de muncă.

***15. Forța majoră și cazul fortuit***

**15.1.** Forța majoră se constată de către o autoritate competentă.

**15.2.** Cazul fortuit se confirmă de către debitorul aflat în imposibilitate fortuită de executare a obligaţiei.

**15.3.** Forţa majoră si cazul fortuit exonerează părţile contractante de îndeplinirea obligaţiilor asumate prin prezentul contract, pe toată perioada în care acestea se manifestă.

**15.4.** Îndeplinirea contractului va fi suspendată în perioada de acţiune a forţei majore şi a cazului fortuit, fără a prejudicia însă drepturile ce li se cuveneau părţilor până la apariţia acesteia.

**15.5.** Partea contractantă care invocă forţa majoră/cazul fortuit are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**15.6.** Dacă forţa majoră şi cazul fortuit acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalteparţi încetarea de plin drept a prezentului contract subsecvent, fără ca vreuna din parţi să poată pretinde celeilalte daune-interese.

***16. Încetarea și desființarea contractului***

**16.1.** Contractul poate înceta:

a) la expirarea perioadei pentru care a fost încheiat ;

b) prin acordul părţilor;

c) prin reziliere unilaterală, la solicitarea achizitorului, în condiţiile prevăzute în contract;

d) prin denunțare unilaterală de către Achizitor a prezentului contract, în termen de cel mult 30 de zile de la apariția unor circumstanțe care nu au putut fi prevăzute la data încheierii contractului și care conduc la modificarea clauzelor contractuale astfel încât îndeplinirea contractului ar fi imposibilă sau în cazul rezilierii din orice motiv de către AM POCA a contractelor de finanțare a proiectului. În acest caz, Prestatorul are dreptul de a pretinde numai plata corespunzătoare pentru partea din contract îndeplinit până la data denunțării unilaterale a contractului ;

e) pentru cauză de nulitate;

f) pentru alte cauze prevăzute de legislaţia în vigoare.

**16.2.** Cazuri specifice de încetare a contractului:

Autoritatea contractantă are dreptul de a denunța unilateral contractul în următoarele situații:

a) furnizorul se afla, la momentul atribuirii contractului, în una dintre situațiile care ar fi determinat excluderea sa din procedura de atribuire potrivit art. 164-167 din Legea nr. 98/2016;

b) contractul nu ar fi trebuit să fie atribuit furnizorului, având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene.

***17. Soluţionarea litigiilor***

**17.1.** Achizitorul şi furnizorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

**17.2.** Dacă, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecatoreşti din România.

**17.3.** Prezentul articol un aduce atingere și nu îngrădește în niciun fel, dreptul achizitorului de a rezilia unilateral, în mod direct contractul în condițiile art. 14.1.

***18. Conflictul de interese***

**18.1.** Părțile se obligă să întreprindă toate diligenţele pentru evitarea conflictului de interese, astfel cum acesta este definit şi reglementat în legislaţia naţională şi europeană.

**18.2.** Pe durata derulării Contractului, părţile se obligă să se informeze reciproc, în scris, în termen de maxim 3 (trei) zile lucrătoare de la luarea la cunoştinţă, în legătură cu orice situaţie care dă sau este posibil să dea naştere unui astfel de conflict.

**18.3.** Orice conflict de interese care apare în decursul executării Contractului trebuie notificat, în scris, fără întârziere către Achizitor.

***19. Limba care guvernează contractul***

**19.1** Limba care guvernează contractul este limba română.

***20. Codul de conduită***

* + 1. **20.1** Prestatorul va acţiona întotdeauna loial şi imparţial şi ca un consilier de încredere pentru achizitor conform regulilor şi/sau codului de conduită al profesiei sale, precum şi cu discreţia necesară. Se va abţine să facă afirmaţii publice în legătură cu serviciile prestate fără să aibă aprobarea prealabilă a achizitorului, precum şi să participe în orice activităţi care sunt în conflict cu obligaţiile sale contractuale în raport cu acesta.
		2. **20.2** Plăţile către prestator aferente contractului vor constitui singurul venit ori beneficiu ce poate deriva din contract, şi atât prestatorul cât şi personalul său salariat ori contractat, inclusiv conducerea sa şi salariaţii din teritoriu, nu vor accepta niciun comision, discount, alocaţie, plată indirectă ori orice altă forma de retribuţie în legătură cu sau pentru executarea obligaţiilor din contract.
		3. **20.3** Prestatorul nu va avea niciun drept, direct sau indirect, la vreo redevenţă, facilitate sau comision cu privire la orice bun sau procedeu brevetat sau protejat utilizate în scopurile contractului, fără aprobarea prealabilă în scris a achizitorului.
		4. **20.4** Prestatorul şi personalul său vor respecta secretul profesional, pe perioada executării contractului, precum şi după încetarea contractului. În acest sens, cu excepţia cazului în care se obţine acordul scris prealabil al achizitorului, prestatorul şi personalul său, salariat ori contractat de acesta, incluzând conducerea şi salariaţii din teritoriu, nu vor comunica niciodată oricărei alte persoane sau entităţi, nicio informaţie confidenţială divulgată lor sau despre care au luat cunoştinţă şi nu vor face publică nicio informaţie referitoare la recomandările primite în cursul sau ca rezultat al prestării serviciilor ce fac obiectul prezentului contract. Totodată, prestatorul şi personalul său nu vor utiliza în dauna achizitorului informaţiile ce le-au fost furnizate sau rezultatul studiilor, testelor, cercetărilor desfăşurate în cursul sau în scopul executării contractului.

***21. Prelucrarea datelor cu caracter personal***

1. **21.1** Pentru încheierea și executarea prezentului contract, părțile contractante prelucrează în mod legal datele cu caracter personal cu respectarea dispozițiilor Regulamentului nr. 679 din 27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).

***22. Comunicări***

1. **22.1.** Orice comunicare între părţi, referitoare la îndeplinirea prezentului contract, trebuie să fie transmisă în scris. Orice document scris trebuie înregistrat atât în momentul transmiterii cât şi în momentul primirii.
2. **22.2.** Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.
3. ***23. Legea aplicabilă contractului***
4. **23.1** Contractul va fi interpretat conform legilor din România.

Prezentul contract s-a încheiat în 2 exemplare, câte un exemplar pentru fiecare parte şi conţine .... pagini.

**Achizitor, Furnizor,**

**Reprezentant legal Reprezentant legal**

**Data: Data:**

AVIZAT

Manager proiect

Semnătura:

Data:

AVIZAT

Responsabil verificarea juridică

Semnătura:

Data:

**AVIZAT CFPP**

AVIZAT

Directorul DEFA

Semnătura:

Data:

ELABORAT:

Responsabil achiziții:

Semnătura:

Data:

ELABORAT:

Asistent manager proiect

Semnătura:

Data: